CELEX: 32020D1567
Language: da
Date: 2020-10-26 00:00:00
Title: Kommissionens gennemførelsesafgørelse (EU) 2020/1567 af 26. oktober 2020 om finansiel støtte til udvikling af den europæiske grænse- og kystvagts stående korps i henhold til artikel 61 i Europa-Parlamentets og Rådets forordning (EU) 2019/1896

28.10.2020   
               
               
                  DA
               
               
                  Den Europæiske Unions Tidende
               
               
                  L 358/59
               
            
         KOMMISSIONENS GENNEMFØRELSESAFGØRELSE (EU) 2020/1567
         af 26. oktober 2020
         om finansiel støtte til udvikling af den europæiske grænse- og kystvagts stående korps i henhold til artikel 61 i Europa-Parlamentets og Rådets forordning (EU) 2019/1896
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1896 af 13. november 2019 om den europæiske grænse- og kystvagt og om ophævelse af forordning (EU) nr. 1052/2013 og (EU) 2016/1624 (1), særlig artikel 61, stk. 4, og
         ud fra følgende betragtninger:
         
                     (1)
                  
                  
                     Forordning (EU) 2019/1896 indeholder bestemmelser om styrkelse af mandatet for Det Europæiske Agentur for Grænse- og Kystbevogtning (»agenturet«) og om tilrådighedsstillelse af den nødvendige kapacitet i form af den europæiske grænse- og kystvagts stående korps (»det stående korps«).
                  
               
                     (2)
                  
                  
                     Det stående korps skal omfatte operationelle medarbejdere udsendt af medlemsstater. For at sikre, at medlemsstater er i stand til at bidrage med sådanne medarbejdere, er det hensigtsmæssigt at indføre et system for finansiel støtte til udviklingen af relevante menneskelige ressourcer.
                  
               
                     (3)
                  
                  
                     Finansiel støtte bør stilles til rådighed i form af en årlig betaling fra agenturet til medlemsstaterne efter udgangen af år n. Det bør også være muligt for agenturet at yde forskudsbetaling før udgangen af år n efter anmodning fra en medlemsstat.
                  
               
                     (4)
                  
                  
                     I artikel 61, stk. 1, litra a), b) og c), i forordning (EU) 2019/1896 er fastsat formlerne til beregning af den årlige betaling for forskellige kategorier af operationelt personale i det stående korps. Den finansielle støtte fastsættes hovedsagelig i forhold til udstrækningen af medlemsstaternes deltagelse i det stående korps for kategori 2 og 3. En mekanisme til i visse tilfælde at kompensere de nationale myndigheder i de medlemsstater, fra hvilke agenturets vedtægtsomfattede personale skal rekrutteres, (»finansiering til kategori 1«), bør også indgå i systemet for finansiel støtte.
                  
               
                     (5)
                  
                  
                     Formlerne til beregning af den årlige betaling bør baseres på det referencebeløb, der er fastsat i artikel 61, stk. 2, i forordning (EU) 2019/1896.
                  
               
                     (6)
                  
                  
                     For at forenkle og effektivisere samordningen bør hver medlemsstat udpege en central national myndighed med ansvar for forvaltningen af den finansielle støtte. Et nationalt kontaktpunkt, der udpeges i overensstemmelse med artikel 13 i forordning (EU) 2019/1896, kan også udpeges til central national myndighed.
                  
               
                     (7)
                  
                  
                     For at lette udarbejdelsen af betalingsanmodninger bør agenturet give relevante oplysninger til medlemsstaterne, særlig oplysninger om referencebeløb og antallet af personer rekrutteret af agenturet fra de nationale tjenester.
                  
               
                     (8)
                  
                  
                     For at kompensere for medlemsstaternes uddannelsesinvesteringer til nyt personale, der forlader de nationale tjenester, bør agenturet kun tage hensyn til personale, der permanent har afsluttet deres institutionelle forbindelse til de berørte nationale myndigheder eller har suspenderet den i den periode, hvor de har været ansatte i agenturet.
                  
               
                     (9)
                  
                  
                     For at opfylde betingelserne for finansiering til kategori 2 af det operationelle personale bør den effektive forøgelse af det samlede nationale grænsebevogtningspersonale måles i forhold til situationen den 30. april 2019, dvs. den dag, hvor Europa-Parlamentet og Rådet nåede til politisk enighed om den tekst, der blev til forordning (EU) 2019/1896. Beregningen bør tage hensyn til det samlede personalebehov hos alle de centrale myndigheder, der systematisk bidrager til den europæiske grænse- og kystvagts stående korps via indsættelser eller, i tilfælde af myndigheder med et bredere mandat end agenturets operationelle aktiviteter, som støttes via det stående korps, personalebehovet hos de relevante enheder inden for de myndigheder, som bidrager via indsættelser.
                  
               
                     (10)
                  
                  
                     Medlemsstaterne bør indføre mekanismer og procedurer for at forhindre uregelmæssigheder og svig i forbindelse med systemet for finansiel støtte. For at begrænse den administrative byrde og de dermed forbundne omkostninger i det omfang, det er muligt. bør sådanne procedurer og mekanismer målrettes på med udgangspunkt i risikoanalyser.
                  
               
                     (11)
                  
                  
                     Med hensyn til målsætningen om at støtte medlemsstaters forberedelse på at bidrage til det stående korps er det vigtigt at stille den finansielle støtte til rådighed snarest muligt. Derfor bør denne afgørelse træde i kraft allerede dagen efter offentliggørelsen i Den Europæiske Unions Tidende.
                  
               
                     (12)
                  
                  
                     Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF (2). Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.
                  
               
                     (13)
                  
                  
                     For så vidt angår Island og Norge, udgør denne afgørelse en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, der henhører under det område, som er nævnt i artikel 1, litra A, i Rådets afgørelse 1999/437/EF (3).
                  
               
                     (14)
                  
                  
                     For så vidt angår Schweiz, udgør denne afgørelse en udvikling af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, der henhører under det område, som er nævnt i artikel 1, litra A, i afgørelse 1999/437/EF sammenholdt med artikel 3 i Rådets afgørelse 2008/146/EF (4).
                  
               
                     (15)
                  
                  
                     For så vidt angår Liechtenstein udgør denne afgørelse en udvikling af de bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om dette lands associering i gennemførelsen, anvendelsen og udviklingen af Schengenreglerne, henhørende under det område, der er nævnt i artikel 1, litra A, i afgørelse 1999/437/EF sammenholdt med artikel 3 i Rådets afgørelse 2011/350/EU (5).
                  
               
                     (16)
                  
                  
                     Denne afgørelse udgør en retsakt, der bygger på, eller som på anden måde har tilknytning til, Schengenreglerne, jf. henholdsvis artikel 3, stk. 1, i tiltrædelsesakten af 2003, artikel 4, stk. 1, i tiltrædelsesakten af 2005 og artikel 4, stk. 1, i tiltrædelsesakten af 2011.
                  
               
                     (17)
                  
                  
                     De i denne beslutning fastsatte foranstaltninger er i overensstemmelse med udtalelse fra udvalget for den europæiske grænse- og kystvagt har afgivet —
                  
               VEDTAGET DENNE AFGØRELSE:
         KAPITEL 1
         
            ALMINDELIGE BESTEMMELSER
         
         
            Artikel 1
            Definitioner
            I denne afgørelse forstås ved:
            
                        1)
                     
                     
                        »korrektionskoefficient«: den procentsats, der anvendes på udstationerede tjenestemænds løn som kompensation for prisforskelle på forbrugsgoder og tjenesteydelser på tjenestestederne med udgangspunkt i en referenceby som fastsat af Eurostat (6)
                        
                     
                  
                        2)
                     
                     
                        »år n«: det år fra den 1. januar til den 31. december, hvor en medlemsstat skal opfylde betingelserne i artikel 61, stk. 3, i forordning (EU) 2019/1896 for at være berettiget til at modtage finansiel støtte
                     
                  
                        3)
                     
                     
                        »årlig betaling«: betaling fra agenturet til den berørte medlemsstat efter udgangen af år n
                     
                  
                        4)
                     
                     
                        »forskudsbetaling«: betaling fra agenturet til den berørte medlemsstat før udgangen af år n som forskud på den årlige betaling
                     
                  
                        5)
                     
                     
                        »samlet nationalt grænsebevogtningspersonale«: den samlede bemanding af de forskellige enheder inden for de vigtigste nationale myndigheder eller, hvor det er relevant, af alle de vigtigste nationale myndigheder, der systematisk bidrager til den europæiske grænse- og kystvagts stående korps via udstationeringer i overensstemmelse med artikel 56 i forordning (EU) 2019/1896.
                     
                  
         
            Artikel 2
            Underretning fra agenturet
            
               1.   Senest den 31. januar år n underretter agenturet medlemsstaterne om referencebeløbene for det pågældende år pr. medlemsstat opgjort under hensyntagen til de respektive korrektionskoefficienter.
            
            
               2.   Til beregning af referencebeløbene tager agenturet hensyn til de senest tilgængelige relevante værdier for lønnen til en kontraktansat i ansættelsesgruppe III, lønklasse 8, trin 1, justeret med korrektionskoefficienten.
            
         
         
            Artikel 3
            Ordninger i medlemsstaterne
            
               1.   Medlemsstaterne udpeger en central myndighed med ansvar for forvaltningen af den finansielle støtte i overensstemmelse artikel 61 i forordning (EU) 2019/1896. Medlemsstaterne underretter agenturet om den udpegede nationale myndighed, inden der anmodes om den første betaling i overensstemmelse med artikel 5, stk. 1, artikel 6, stk. 1, eller artikel 15, stk. 2.
            
            
               2.   Den centrale nationale myndighed er ansvarlig for:
               
                           a)
                        
                        
                           at samarbejde med agenturet om overvågningen af de gældende betingelser som fastsat i artikel 61, stk. 3, i forordning (EU) 2019/1896
                        
                     
                           b)
                        
                        
                           at sikre, at agenturet modtager alle relevante oplysninger med henblik på forvaltning af den finansielle støtte som omhandlet i artikel 61 i forordning (EU) 2019/1896
                        
                     
                           c)
                        
                        
                           at håndtere spørgsmål vedrørende betaling af den finansielle støtte, herunder anmodninger om forskudsbetaling eller betaling til agenturet og modtagelse af de tilsvarende betalinger fra agenturet
                        
                     
                           d)
                        
                        
                           at omfordele betalinger til de nationale myndigheder i forhold til deres personales bidrag til det stående korps, hvor dette er fastsat i de nationale ordninger.
                        
                     
         
         
            Artikel 4
            Valuta
            Den finansielle støtte udbetales i euro.
         
         KAPITEL 2
         
            NÆRMERE BESTEMMELSER OM BETALINGER
         
         
            Artikel 5
            Nærmere bestemmelser om årlige betalinger
            
               1.   En medlemsstat kan anmode om en årlig betaling mellem den 1. januar og den 30. juni i år n+1.
            
            
               2.   Den årlige betaling udbetales, hvis betingelserne i artikel 61, stk. 3, i forordning (EU) 2019/1896 var opfyldt i år n. Den centrale nationale myndighed kan kun anmode om finansiering til kategori 2 af det operationelle personale, hvis den pågældende medlemsstat har forelagt agenturet en komplet rapportering med henblik på verifikation af beløbene i overensstemmelse med artikel 61 i forordning (EU) 2019/1896.
            
            
               3.   Den årlige betaling inkluderer et eller flere af følgende elementer:
               
                           a)
                        
                        
                           beløb som fastsat i artikel 61, stk. 1, litra a), i forordning (EU) 2019/1896, beregnet som 100 % af referencebeløbet multipliceret med det antal af operationelle medarbejdere, der er anført for år n+2 for udstationering i henhold til bilag II til forordning 2019/1896 (»finansiering til kategori 2«)
                        
                     
                           b)
                        
                        
                           beløb som fastsat i artikel 61, stk. 1, litra b), i forordning (EU) 2019/1896, beregnet som 37 % af referencebeløbet multipliceret med det antal af operationelle medarbejdere, der er indsat i henhold til artikel 57 inden for den i bilag III fastsatte grænse og i henhold til artikel 58 inden for den i bilag IV fastsatte grænse, alt efter hvad der finder anvendelse (»finansiering til kategori 3 og 4«)
                        
                     
                           c)
                        
                        
                           beløb som fastsat i artikel 61, stk. 1, litra c), i forordning (EU) 2019/1896, beregnet som en engangsbetaling på 50 % af referencebeløbet multipliceret med antallet af operationelle medarbejdere, som agenturet har ansat som vedtægtsomfattet personale, der har forladt de nationale tjenester (»finansiering til kategori 1«).
                        
                     
         
         
            Artikel 6
            Nærmere bestemmelser om forskudsbetalinger
            
               1.   En medlemsstat kan anmode agenturet om en forskudsbetaling for år n for at støtte udviklingen af menneskelige ressourcer, før den tilsvarende årlige betaling finder sted. Det skal klart fremgå af anmodningen, hvilke personalekategorier den vedrører. For finansiering til kategori 2 skal den omfatte dokumentation for den tilsvarende effektive personaleforøgelse i overensstemmelse med modellen i bilag II. En sådan anmodning kan fremsættes mellem den 1. juli og den 15. september i år n.
            
            
               2.   Agenturet foretager en forskudsbetaling, hvis betingelserne i artikel 61, stk. 3, i forordning (EU) 2019/1896 er opfyldt for perioden mellem den 1. januar og datoen for anmodning om en forskudsbetaling.
            
            
               3.   Anmodningen om en forskudsbetaling skal angå et beløb på mindst 50 000 EUR.
            
         
         KAPITEL 3
         
            NÆRMERE BESTEMMELSER VEDRØRENDE FINANSIERING TIL KATEGORI 2
         
         
            Artikel 7
            Betingelser vedrørende finansiering til kategori 2
            
               1.   Finansiering til kategori 2 i år n udbetales først, når medlemsstaterne kumulativt øger deres respektive samlede nationale grænsebevogtningspersonale gennem rekruttering af nyt personale i den berørte periode.
            
            
               2.   Forøgelsen af det samlede nationale grænsebevogtningspersonale i den berørte medlemsstat beregnes årligt ved at sammenligne antallet af medarbejdere pr. 31. december år n og antallet af medarbejdere pr. 30. april 2019, der er erhvervsaktive i de relevante enheder af de pågældende myndigheder, eller, hvis relevant, i alle de vigtigste nationale myndigheder, der via udstationeringer bidrager til det stående korps.
            
            
               3.   Senest den 29. november 2020 underretter medlemsstaterne agenturet om deres samlede nationale grænsebevogtningspersonale pr. 30. april 2019 ved hjælp af modellen i bilag I.
            
         
         
            Artikel 8
            Overvågning af de gældende betingelser for finansiering til kategori 2
            
               1.   Medlemsstaterne afgiver via deres centrale nationale myndigheder de relevante oplysninger til bekræftelse af, at betingelserne vedrørende finansiering til kategori 2 er opfyldt for år n, ved at udfylde modellen i bilag II. Agenturet kontrollerer de relevante oplysninger i forbindelse med sårbarhedsvurderingen i år n+1.
            
            
               2.   Medlemsstaterne sikrer, at oplysningerne er komplette og tilstrækkeligt detaljerede til at sætte agenturet i stand til at verificere, at betingelserne for finansiering til kategori 2 er opfyldt.
            
            
               3.   Den centrale nationale myndighed skal på anmodning have adgang til al relevant dokumentation hos de respektive nationale myndigheder, som kan vedrøre forvaltningen af den finansielle støtte i henhold til artikel 61 i forordning (EU) 2019/1896.
            
         
         
            Artikel 9
            Tilbagesøgning af forskudsbetaling til kategori 2
            
               1.   Ved indgivelse af anmodningen om den årlige betaling oplyser medlemsstaterne agenturet om, hvorvidt den samlede effektive personaleforøgelse i år n var mindre end det antal, for hvilket medlemsstaten har modtaget en forskudsbetaling i år n.
            
            
               2.   Baseret på oplysningerne fra medlemsstaterne og efter gennemførelse af revisionsarbejdet, eller når verifikationerne foretaget i forbindelse med sårbarhedsvurderingen gennemført i år n+1 viser en lavere samlet effektiv personaleforøgelse som omhandlet i stk. 1, tilbagesøger agenturet differencebeløbet gennem udstedelse af en debetnota til den pågældende medlemsstat. Agenturet kan efter aftale med medlemsstaten beslutte ikke tilbagesøge beløbene eller justere betalingen i det efterfølgende år tilsvarende.
            
         
         KAPITEL 4
         
            NÆRMERE BESTEMMELSER VEDRØRENDE FINANSIERING TIL KATEGORI 3 OG 4
         
         
            Artikel 10
            Betingelser vedrørende finansiering til kategori 3 og 4
            
               1.   Beløbene til finansiering af kategori 3 og 4 betales fuldt ud i forhold til det antal medarbejdere, der reelt er indsat i en sammenhængende eller ikkesammenhængende periode på 120 dage i løbet af år n.
            
            
               2.   For indsættelser af en varighed på under eller over 120 dage beregnes finansieringen til kategori 3 og 4 pro rata på basis af en referenceperiode på 120 dage.
            
            
               3.   Pro rata-finansieringen baseres på en beregningsenhed svarende til indsættelsen af et holdmedlem i en dag i enhver operationel aktivitet, der udføres af det stående korps, inklusive de nødvendige rejsedage.
            
         
         
            Artikel 11
            Overvågning af de gældende betingelser for finansiering til kategori 3 og 4
            Agenturet verificerer opfyldelsen af betingelserne vedrørende finansieringen af kategori 3 og 4 på basis af sine egne operationelle data om indsættelser af det stående korps.
         
         
            Artikel 12
            Betingelser vedrørende finansiering til teknisk mandskab
            
               1.   Når indsættelsen af teknisk mandskab undtagelsesvist overstiger de maksimale nationale bidrag som fastsat i bilag III i forordning (EU) 2019/1896, udbetales den finansielle støtte, forudsat at det tekniske mandskab indsættes i henhold til forordningens artikel 57 i år n.
            
            
               2.   For indsættelser af en varighed på under eller over 120 dage beregnes finansieringen til teknisk mandskab pro rata som fastsat i artikel 10, stk. 3.
            
         
         
            Artikel 13
            Overvågning af de gældende betingelser for finansiering til teknisk mandskab
            Agenturet verificerer opfyldelsen af betingelserne vedrørende teknisk mandskab på basis af sine egne operationelle data om effektive indsættelser i henhold til artikel 57 i forordning (EU) 2019/1896.
         
         KAPITEL 5
         
            NÆRMERE BESTEMMELSER VEDRØRENDE FINANSIERING TIL KATEGORI 1
         
         
            Artikel 14
            Betingelser vedrørende finansiering til kategori 1
            
               1.   Agenturet underretter den centrale nationale myndighed om mandskab, der har forladt medlemsstatens nationale tjenester og er indtrådt i agenturets tjeneste i år n.
            
            
               2.   Før den centrale nationale myndighed underrettes, gives agenturet en bekræftelse fra det pågældende mandskab om, at de har afsluttet eller suspenderet deres institutionelle forbindelse til de berørte nationale myndigheder.
            
            
               3.   Agenturet afgiver de i stk. 1 nævnte oplysninger senest den 31. januar år n+1 i anonymiseret form ved at angive den pågældende nationale myndighed og antallet af ansatte, der opfylder betingelsen i stk. 2.
            
         
         KAPITEL 6
         
            AFSLUTTENDE BESTEMMELSER
         
         
            Artikel 15
            Særlige bestemmelser vedrørende 2020
            
               1.   Senest den 12. november 2020 underretter agenturet medlemsstaterne om deres referencebeløb for 2020 under hensyntagen til de respektive korrektionskoefficienter.
            
            
               2.   Medlemsstaterne kan anmode om forskudsbetalingen indtil den 15. november 2020, forudsat at de har informeret agenturet om deres samlede nationale grænsebevogtningspersonale pr. 30. april 2019 i overensstemmelse med artikel 7, stk. 3.
            
         
         
            Artikel 16
            Ikrafttræden
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 26. oktober 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 295 af 14.11.2019, s. 1.
         
            (2)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).
         
            (3)  Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
         
            (4)  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
         
            (5)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).
         
            (6)  Https://ec.europa.eu/eurostat/web/civil-servants-remuneration/correction-coefficients.
      
      
         
            BILAG I
            Samlet nationalt grænsebevogtningspersonale pr. 30. april 2019 i de vigtigste myndigheder, der systematisk bidrager til den europæiske grænse- og kystvagts stående korps via udstationeringer og/eller, hvor relevant, i de relevante enheder inden for de myndigheder, som bidrager via udstationeringer i henhold til artikel 56 i forordning (EU) 2019/1896
            
                        Myndigheder, der systematisk bidrager til den europæiske grænse- og kystvagts stående korps via udstationeringer eller bidragende enheder, eller begge, inden for de myndigheder, som har et bredere mandat end agenturets operationelle aktiviteter, der støttes via det stående korps
                     
                     
                        Enhed inden for de myndigheder, som har et bredere mandat end agenturets operationelle aktiviteter, der støttes via det stående korps
                     
                     
                        Antal ansatte i aktivitet pr. 30. april 2019 i myndigheder, der systematisk bidrager til den europæiske grænse- og kystvagts stående korps via udstationeringer og/eller i de relevante enheder, der bidrager inden for myndigheder med et bredere mandat end agenturets operationelle aktiviteter, der støttes via det stående korps
                     
                  
                        
                           [NAVN]
                        
                     
                     
                        
                           [enhed inden for myndigheden, hvor relevant]
                        
                     
                     
                         
                     
                  
                        
                           [NAVN]
                        
                     
                     
                        
                           [enhed inden for myndigheden, hvor relevant]
                        
                     
                     
                         
                     
                  
                         
                     
                     
                        Samlet antal:
                     
                     
                         
                     
                  
      
      
         
            BILAG II
            Model til anmodning om betaling for kategori 2
            
                        Autoritatea/entitatea care contribuie la corpul permanent
                     
                     
                        Numărul de membri ai personalului efectiv în activitate la 30 aprilie 2019
                     
                     
                        Anul 2020
                     
                     
                        Anul 2021
                     
                     
                        Anul 2022
                     
                     
                        Anul 2023
                     
                     
                        Anul 2024
                     
                     
                        Anul 2025
                     
                  
                        
                           [pentru fiecare autoritate/entitate a SM relevantă]
                        
                     
                     
                        
                           [număr total]
                        
                     
                     
                        Factor de multiplicare maxim:
                     
                     
                        Factor de multiplicare maxim:
                     
                     
                        Factor de multiplicare maxim:
                     
                     
                        Factor de multiplicare maxim:
                     
                     
                        Factor de multiplicare maxim:
                     
                     
                        Factor de multiplicare maxim:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Noi recrutări:
                     
                     
                        Noi recrutări:
                     
                     
                        Noi recrutări:
                     
                     
                        Noi recrutări:
                     
                     
                        Noi recrutări:
                     
                     
                        Noi recrutări:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Reduceri:
                     
                     
                        Reduceri:
                     
                     
                        Reduceri:
                     
                     
                        Reduceri:
                     
                     
                        Reduceri:
                     
                     
                        Reduceri:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Număr total de membri ai personalului:
                     
                     
                        Număr total de membri ai personalului:
                     
                     
                        Număr total de membri ai personalului:
                     
                     
                        Număr total de membri ai personalului:
                     
                     
                        Număr total de membri ai personalului:
                     
                     
                        Număr total de membri ai personalului:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Majorare efectivă:
                     
                     
                        Majorare efectivă:
                     
                     
                        Majorare efectivă:
                     
                     
                        Majorare efectivă:
                     
                     
                        Majorare efectivă:
                     
                     
                        Majorare efectivă:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Eligibil pentru plată:
                     
                     
                        Eligibil pentru plată:
                     
                     
                        Eligibil pentru plată:
                     
                     
                        Eligibil pentru plată:
                     
                     
                        Eligibil pentru plată:
                     
                     
                        Eligibil pentru plată:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           [Statul membru]
                        
                     
                     
                        
                           [număr total]
                        
                     
                     
                        [număr total]
                     
                     
                        [număr total]
                     
                     
                        [număr total]
                     
                     
                        [număr total]
                     
                     
                        [număr total]
                     
                     
                        [număr total]
                     
                  
               Forklaring til model til anmodning om betaling for kategori 2
            
            »Maksimalt multiplikationstal«: en tærskelværdi, der anvendes i år n baseret på det antal årlige bidrag, som medlemsstaterne skal yde til den europæiske grænse- og kystvagts stående korps gennem langvarig udstationering i år n+2 i overensstemmelse med bilag II til forordning (EU) 2019/1896
            »Nyrekrutteringer«: antal nyrekrutterede i år n til myndigheder, der systematisk bidrager til den europæiske grænse- og kystvagts stående korps via udstationeringer, eller til bidragende enheder, eller begge, inden for de myndigheder, som har et bredere mandat end agenturets operationelle aktiviteter, der støttes via det stående korps
            »Nedsættelser«: antal ansatte, der har forladt de myndigheder, der systematisk bidrager til den europæiske grænse- og kystvagts stående korps via udstationeringer, eller til bidragende enheder, eller begge, inden for de myndigheder, som har et bredere mandat end agenturets operationelle aktiviteter, der støttes via det stående korps i år n
            »Samlet antal ansatte«: det samlede antal ansatte i aktivitet pr. 31. december år n
            »Effektiv forøgelse«: forskellen mellem antallet af ansatte i aktivitet pr. 31. december år n og antallet af ansatte i aktivitet pr. 30. april 2019 (referenceværdi)
            »Berettiget til betaling«: det samlede antal ansatte pr. 31. december år n reduceret med antallet af ansatte pr. 30. april 2019 (referenceværdi) begrænset af det relevante multiplikationstal for det pågældende år.